|  |
| --- |
| **Αξιολόγηση Εργαστηρίου- Συνολική αποτίμηση & αναστοχασμός πάνω στην υλοποίηση - Εκδηλώσεις διάχυσης**  Ο/η εκπαιδευτικός καταγράφει σε κλείδα παρατήρησης ή σε ημερολόγιο την αλληλεπίδραση των μαθητών/ριών στην ομάδα, στην ολομέλεια και τις δυναμικές των σχέσεων που διαμορφώνονται στην τάξη. Σημειώνει στοιχεία για τις γνώσεις, τις δεξιότητες, τις στάσεις, τις αξίες και τα συναισθήματα των μαθητών/ριών και την πρόοδό τους. Οι εκτιμήσεις και οι παρατηρήσεις του εκπαιδευτικού συγκρίνονται με τις απαντήσεις των μαθητών/ριών στα φύλλα αυτοαξιολόγησης. Κατά τη διάρκεια του τελευταίου εργαστηρίου, οι μαθητές/ριες διατυπώνουν τις απόψεις τους για το Πρόγραμμα, τι τους άρεσε, τι τους δυσκόλεψε και τι θα άλλαζαν. Επίσης συζητούν για τον τρόπο που λειτούργησε η ομάδα τους. Τέλος κάνουν το ατομικό πλάνο δράσης με τρία πράγματα που έχουν αποφασίσει να κάνουν στο μέλλον για να βελτιωθούν.  **Εκδηλώσεις διάχυσης**  **Στο σχολείο:** Παρουσιάσεις μαθητών/ριών της Στ τάξης για το Πρόγραμμα σε όλα τα παιδιά του σχολείου κατά την Παγκόσμια ημέρα προσφύγων, ή στη λήξη του σχολικού έτους στην παρουσίαση την Ημέρα των προγραμμάτων σχολικών δραστηριοτήτων  **Στην τοπική κοινότητα:** Συμμετοχή της Στ΄ τάξης του σχολείου στο Φεστιβάλ Παιδείας του Δήμου με τις εργασίες των παιδιών  **Στην εκπαιδευτική κοινότητα:** Δημιουργία Blog και ανάρτηση των εργασιών των μαθητών/ριών στις πλατφόρμες e-me και e-class |